Selvmordsangrep mot strand i Somalia
Den første av angriperne kjørte ved middagstider fredag en bil inn i porten til en restaurant ved stranden og utløste en sprengladning, Men eksplosjonen rammet ingen andre, sa politiets talsmann Abdiqar Mohamed til nyhetsbyrået Reuters. Da folk stimlet sammen ved restauranten, skjedde det en ny eksplosjon, tilføyde han. En annen politimann sa at det ennå ikke var fastslått med sikkerhet om gjester eller ansatte på stranden var blitt rammet av angrepene.
To selvmordsbombere har angrepet en populær badestrand i Somalias hovedstad Mogadishu. Det er uklart om noen andre enn bombemennene ble drept eller såret i angrepene.